Стопанска камара - Плевен

Търговска мисия в сферата на електрониката - EU Business Hub „Korea Electronics Show - 2026
2026-10-12 - 2026-10-16
В периода 12-16 октомври 2026 г. в гр. Сеул, Република Корея ще се проведе търговска мисия в сферата на електрониката – EU Business Hub „Korea Electronics Show – 2026″.
Бизнес мисията се организира по програма на ЕС за подпомагане на малките и средни предприятия от Европейския съюз за навлизане на корейския пазар. По тази европейска програма през последните две години се проведоха няколко подобни търговски мисии в Република Корея в сферата на информационни технологии, здравеопазване и медицинско оборудване, зелени технологии и полупроводници като в някои от тях успешно участваха български компании.
За предстоящата търговска мисия в Република Корея в сферата на електрониката ще бъдат селектирани до 50 малки и средни европейски компании, опериращи в сферата на: трансформация чрез изкуствен интелект; електронни компоненти и материали; усъвършенствана мобилност; роботика; WEB 3.0/XR и др.
Участието в бизнес мисията на одобрените компании ще бъде финансирано по европейската програмата „EU Business Hub – Korea” като организаторите осигуряват:

4 безплатни нощувки в подходящ хотел в гр. Сеул;
В2В срещи с корейски бизнес партньори, нетуъркинг и безплатен щанд за всяка компания-участник за представяне на дейността й;
финансова помощ за преводи, правни съвети, рекламни материали, декориране на предоставения безплатен щанд;
посещение на специализираното международно изложение „Korea Electronics Show – 2026″ в гр. Сеул, което привлича над 70 000 посетители и 530 изложители за установяване на допълнителни бизнес контакти.

Предстоящата търговска мисия в сферата на електрониката, в периода 12-16 октомври 2026 г. в гр. Сеул, предоставя отлична възможност за установяване на директни контакти с потенциални корейски бизнес партньори и лидери в сферата на електрониката. В павилиона на ЕС специализиран екип от бизнес консултанти и професионални преводачи ще бъде на разположение, за да подпомагат представянето на продуктите и технологиите на всяка европейска компания, осигурявайки максимална видимост сред посетителите на изложението. По време на бизнес мисията ще бъде организирано също така нетуъркинг събитие и В2В срещи, което допълнително ще увеличи възможностите за установяване на контакти с потенциални корейски/европейски бизнес партньори и клиенти.
Допълнително информация за предстоящата търговска мисия EU Business Hub „Korea Electronics Show – 2026″, в периода 12-16 октомври 2026 г. в гр. Сеул, е налична на официалния сайт на организаторите: ТУК , където заинтересованите компании следва да се регистрират. Крайният срок за регистрация за участие в горепосочената търговска мисия е 12 юни 2026 г.

REFA-курс "Организация и управление на фирмата и оптимизация на производствените процеси"
2026-10-12 - 2026-11-13
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 12-23 октомври 2026 г.
Модул 2. Управление на производствени данни – 2-13 ноември 2026 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена за един участник:

Ранно записване до 31 юли 2026 г. – 1278 EUR (2500 лв.), без включен ДДС
Записване в периода 1 август – 30 септември 2026 г. – 1350 ЕUR (2640 лв.), без включен ДДС

Храна и нощувка: За сметка на участниците
Защо това обучение е важно за Вас?
В условия на нарастващи разходи, недостиг на кадри и високи изисквания към производителността, компаниите се нуждаят от структуриран, доказан и приложим подход за управление на процесите. Методиката на REFA – Германия, утвърдена повече от 100 години в индустрията, предоставя:

По-ясна „картина“ на процесите и загубите: участниците се научават да анализират работни системи и потоци на работа, да идентифицират тесни места, излишни движения и неефективни операции – и да аргументират промени с данни.
Стандартизиране и устойчиви подобрения: внедряване на ясни стандарти за работа и организация на работните места, които улесняват обучението на нови служители, намаляват вариациите в резултатите и подпомагат качеството.
По-добра производствена отчетност и управленски контрол: практични методи за работа с производствени данни – така че планирането, нормирането, калкулацията на разходи и проследяването на изпълнение да стъпват на измерими показатели, а не на допускания.
Повишаване на ефективността без „натиск“ върху хората: подход, който балансира производителност, ергономия и реални условия на труд – с цел по-малко грешки, по-малко преработки и по-добра организация на натоварването.
Международно призната квалификация: успешно завършилите получават оригинални сертификати от REFA Германия, валидни в международен контекст.

Обучението е препоръчително за:

производствени предприятия и стартиращи бизнеси от широк спектър на икономически дейности;
мениджъри на производство, технолози, групови мениджъри от различни нива, анализатори, икономисти, инженери, студенти, стажанти, консултанти и др.

Отзиви и референции за това обучение можете да получите от тези, които вече избраха РЕФА.
Запишете се сега: Онлайн-заявка за участие
Поради ограничения брой на местата и проявения предварителен интерес, записванията ще стават по реда на постъпване на заявките.
За допълнителна информация се обръщайте към нас на адрес: София 1527, ул. Чаталджа 76, ет. 1, тел.(факс) 02/980 10 90, 0884 038753.
За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.

Korea Advanced Automotive Industry Show 2026
2026-10-21 - 2026-10-23
Международното изложение за съвременни автомобилни технологии и мобилност Korea Advanced Automotive Industry Show ще се проведе на 21 – 23 октомври 2026 г. в изложбен комплекс „KINTEX“, гр. Гоянг, Република Корея.
Korea Advanced Automotive Industry Show представлява интегрирана платформа, която обхваща цялостната верига на стойността в автомобилния сектор.
В рамките на изложението са представени както ключови индустриални процеси – включително леене, механична обработка и сглобяване – така и завършени автомобилни компоненти и системи.
Паралелно с това се акцентира върху внедряването и развитието на съвременни технологични решения, сред които електрически превозни средства, батерийни технологии, автономни системи, системи за подпомагане на водача (ADAS), както и иновации в областта на интелигентната мобилност.
Организатор на изложението е корейската фондация „Korea Automotive Industry Globalization Foundation”. В изложението се очаква да вземат участие около 300 корейски и чуждестранни компании – изложители.
Организатор на изложението е корейската фондация „Korea Automotive Industry Globalization Foundation”, а в него се очаква да вземат участие около 300 корейски и чуждестранни компании – изложители.
Вижте повече и как да се регистрирате ТУК

G-Fair Korea 2026
2026-10-29 - 2026-10-30
Българските компании-вносители имат възможност да кандидатстват за участие в международното изложение G-Fair Korea 2026, организирано от GBSA (Gyeonggi Business & Science Accelerator).
Събитието ще се проведе на 29 и 30 октомври в изложбен комплекс „KINTEX” в гр. Гоянг, Република Корея.
Очаква се в изложението да се включат около 500 малки и средни корейски компании-изложители и над 400 чуждестранни компании-вносители, които ще проведат двустранни бизнес срещи (B2B) с потенциални партньори от Република Корея.
Организаторите канят български компании-вносители за провеждане на В2В срещи в рамките на изложението, като компаниите могат да кандидатстват за частично финансирано участие.
Одобрените кандидати ще получат:

двупосочен самолетен билет;
трансфери между летището, хотела и изложбения център;
безплатно настаняване за три дни;
възможност за участие в предварително организирани B2B срещи с корейски производители;

Предвид ограничения брой финансирани места, заинтересованите български компании се насърчават да подадат своите кандидатури във възможно най-кратък срок.
Вижте повече информация за събитието ТУК

Международно изложение за електронни компоненти, системи, приложения и технологии Electronica 2026
2026-11-10 - 2026-11-13
Изпълнителна агенция за насърчаване на малките и средните предприятия (ИАНМСП) има удоволствието да покани членовете на Българска стопанска камара да вземат участие в Международното изложение за електронни компоненти, системи, приложения и технологии Electronica 2026, което ще се проведе в периода 10–13 ноември 2026 г. в гр. Мюнхен, Германия.
Участието на българските малки и средни предприятия (МСП) в Electronica 2026 се организира и финансира със средства по проект № BG16RFPR001‑1.013‑0001 „Реализация на мерки за интернационализация на българските МСП чрез подкрепа дейността на ИАНМСП – Фаза 2“, финансиран от Програма „Конкурентоспособност и иновации в предприятията“ 2021–2027, съфинансирана от Европейския съюз.
Electronica е водещото световно изложение за електронната индустрия, организирано от Messe München. Събитието представя най-новите технологии и решения в областта на микроелектрониката, автоматизацията, електромобилността, изкуствения интелект, интелигентната енергия и електронните компоненти. На последното издание през 2024 г. участие взеха над 3 480 изложители и над 80 000 професионални посетители от цял свят, което утвърждава Electronica като най-значимия международен бизнес форум в сектора.
Участието на националния щанд на България предоставя на предприятията възможност за повишена международна видимост, достъп до глобални купувачи, разширяване на експортните пазари и установяване на партньорства с водещи компании в електронната индустрия.
Агенцията поема напълно или частично разходите на български предприятия за:

Наем на изложбена площ;
Проектиране и изграждане на щанд;
Оборудване и обзавеждане на изложбеното място;
Регистрационни и/или медийни такси;
Национална идентификация на българския щанд;
Пропуски на изложителите;
Услуги, консумативи и други в рамките на утвърдения бюджет.

Одобрените за участие предприятия, следва да поемат разходите за:

Спедиция, митническа обработката и застраховка на експонатите и други изложбени компоненти по време на транспортирането им и провеждането на изложението;
Командироване на представител/и (пътни, дневни и квартирни);
Застраховка на представителите на предприятието;
Заявени допълнителни услуги, извън изброените в Общите условия за участие;

Определянето на размера на самофинансиране за участие в промоционални прояви по Проекта, съобразно броя на участията на дадено предприятие в същите се извършва, както следва:
– Предприятие, участващо за първи път в промоционални прояви, организирани от ИАНМСП по текущия проект, стартирал на 12 ноември 2025 г., не подлежи на самофинансиране. ИАНМСП поема 100% от направените за него разходи за съответната промоционална дейност или проява.
– Предприятие, участващо за втори, трети и т.н. път в промоционални прояви, организирани от ИАНМСП по текущия проект, стартирал на 12 ноември 2025 г., възстановява 30% от направените за него разходи за съответната промоционална дейност или проява.
За Electronica 2026:
– При участие на минимум 6 предприятия – съфинансиране до 3 834,69 евро с ДДС.
– При участие на максимум 10 предприятия – съфинансиране не по-малко от 2 300,81 евро с ДДС.
Крайната сума от 30%-то финансиране от страна на кандидата ще бъде преизчислена и прецизирана спрямо броя на одобрените за участие предприятия от страна на ИАНМСП, но ще бъде в рамките на горецитираните суми за минимален и максимален брой участници. За тази сума предприятията ще бъдат уведомени с официално писмо, преди подписване на договор за участие между Агенцията и кандидата.
Настоящият проект е насочен към подпомагане на интернационализацията на МСП в райони в преход и в по-слабо развити райони. За район в преход се счита: Югозападният район за планиране, включващ областите: Благоевград, Кюстендил, Перник, Софийска и София. За по-слабо развити райони се считат всички останали райони за планиране. Съгласно Условията за изпълнение на настоящия Проект, финансирането на районите в преход е приблизително 1/6 от бюджета на Проекта, а за по-слабо развити райони приблизително 5/6 от бюджета на Проекта.
Участието на българските предприятия в международни панаири/специализирани изложби представлява минимална помощ, като не трябва да попадат в забранителните режими на Регламент (EС) №2023/2831 на Комисията от 13.12.2023 г. относно прилагането на чл. 107 и чл. 108 от Договора за функционирането на Европейския съюз към помощта “de minimis” OB L от 15.12.2023 г.
Справка за предоставените минимални помощи, получени преди 31.12.2025 г., може да бъде извършена на следния линк: http://minimis.minfin.bg/ReportBulstat.aspx, а за помощите, получени след 01.01.2026 г., на следния линк: https://aid-register.ec.europa.eu/de-minimis .
За класиране за участие на национален щанд, предприятието – кандидат трябва да отговаря на следните изисквания:

Нямат публични задължения към държавата съгласно чл. 162, ал. 2, т.1 от Данъчно-осигурителния процесуален кодекс (ДОПК);
Да притежава допустим Код на икономическа дейност (КИД 2008 или КИД 2025), съгласно Условия за допустимост на крайни получатели по на ПКИП (Приложение № 2), който отговаря на секторната насоченост на изложението;
Не попадат в недопустимите за финансиране области и сектори, съгласно чл.1, параграф 1 от Регламент (ЕС) 1060/2021;
Всички предприятия по смисъла на §1, т.1 от Допълнителната разпоредба на Закона за малките и средните предприятия (ЗМСП), които отговарят на критериите за микро, малко или средно предприятие съгласно чл. З и чл. 4 от ЗМСП;

*„Свързани предприятия“ и „предприятия партньор“ по смисъла на чл. 4, ал. 3 и ал. 5 от ЗМСП не могат да бъдат самостоятелни кандидати за участие в една и съща промоционална проява.

Да не участва за собствена сметка в конкретната проява.

За кандидатстване за участие в изложението, предприятието-кандидат следва да подаде следните документи:

Заявка за участие с „Критерии за оценка и класиране“;
Документ (актуален), доказващ принадлежност към райони в преход или слабо развити райони;
Удостоверение за код на дейност по КИД-2008 или КИД 2025, издадено от Националния статистически институт (НСИ) за предходната приключила финансова година;
Удостоверение по чл. 87, ал. 6 от ДОПК за липса на публични задължения по чл. 162, ал. 2, т. 1 от ДОПК към държавата, издадено от Национална агенция за приходите (НАП) не по-рано от 6 месеца към датата на кандидатстване ;
Декларация за минимални помощи;
Декларация за двойно финансиране;
Декларация за обстоятелствата по чл. 3 и чл. 4 от Закона за малките и средните предприятия (ЗМСП) за предходната приключила финансова година.

*Когато предприятието е свързано и/или предприятие партньор, към Декларацията се прилага и Справка за обобщените параметри на предприятието (Образец 4).
8. Документи, отразяващи разпределението на капитала за периода, за който се отнасят декларираните данни в Декларацията за обстоятелствата по чл.3 и чл. 4 от ЗМСП съгласно чл. 3 (1) от Правилата и актуален дружествен договор/учредителен акт.
9. Пакет документи във връзка с Регламент (ЕС) № 2016/679 от 27 април 2016 г. за обработването на лични данни в рамките на ИАНМСП (GDPR).
Всеки кандидат за участие на национален щанд, задължително следва да се запознае с Правилата за кандидатстване и Правилата за поведение.
При интерес за участие в изложението, следва най-късно до 10.07.2026 г., (петък) включително, предприятието да подаде изискуемите документи по един от следните начини:
а) По поща, куриер или лично на адрес: Деловодство на Министерство на иновациите и растежа (МИР) (за ИАНМСП), 1000 София, ул. „Княз Александър I“ 12.
б) По електронен път и подписани с валиден КЕП на представляващия предприятието на един от следните електронни адреси:

на електронен адрес: office@sme.government.bg;
на платформа: www.b2bconnect.bg на страницата на съответната проява.

Документи, подадени в деловодството на Министерство на иновациите и растежа (МИР) (за ИАНМСП), след крайния срок за кандидатстване не се разглеждат. При подаване по пощата или чрез куриер важи датата на получаване в деловодството на Министерство на иновациите и растежа. Документите, подадени по електронен път, получени след работно време, се регистрират на следващия работен ден. Срокът се счита за спазен, ако те са получени до 23:59 ч. на последния за кандидатстване ден.
За допълнителна информация може да се обръщате към:
Александър Шопов, ИАНМСП,тел.02/9407988, email: a.shopov@sme.government.bg
Елица Попадийна, ИАНМСП, тел. 02/ 9407982, e-mail: e.popadiyna@sme.government.bg
